CELEX: 62010FN0096
Language: sl
Date: 2010-10-05 00:00:00
Title: Zadeva F-96/10: Tožba, vložena 5. oktobra 2010 – Andrecs in drugi proti Komisiji

29.1.2011   
            
            
               SL
            
            
               Uradni list Evropske unije
            
            
               C 30/63
            
         Tožba, vložena 5. oktobra 2010 – Andrecs in drugi proti Komisiji
   (Zadeva F-96/10)
   ()
   2011/C 30/123
   Jezik postopka: francoščina
   
      Stranke
   
   
      Tožeče stranke: Stefan Robert Andrecs (Bruselj, Belgija) in drugi (zastopnik: L. Vogel, odvetnik)
   
      Tožena stranka: Evropska komisija
   
      Predmet in opis spora
   
   Razglasitev ničnosti odločbe tožene stranke o prilagoditvi osebnih prejemkov, pokojnin in drugih nadomestil tožečih strank z učinkom od 1. julija 2009, povzete v njihovih plačilnih listih, v okviru letne prilagoditve osebnih prejemkov in pokojnin uradnikov in drugih uslužbencev na podlagi Uredbe Sveta (ES, Euratom) št. 1296/2009 z dne 23. decembra 2009
   
      Predloga tožečih strank
   
   
               —
            
            
               Odločba, s katero je organ, pristojen za imenovanja, določil nov znesek osebnih prejemkov, pokojnin in drugih nadomestil tožečih strank, kakor se zlasti izraža v plačilnih listih R 6/2009 in 01/2010 zainteresiranih strank, in odločba, s katero je organ, pristojen za imenovanja, z datumom 24. junij 2010 zavrnil pritožbo tožečih strank z dne 29. marca 2010, naj se razglasita za nični v delu, v katerem tožečim strankam z njima ni priznano zvišanje njihovih osebnih prejemkov, pokojnin in drugih nadomestil v višini 3,70 % od njihovega prvotnega zneska in v katerem je zavrnjena njihova zahteva za povrnitev obresti, izračunanih od njim dolgovanih zneskov po obrestni meri, ki jo Evropska centralna banka uporablja za glavne postopke refinanciranja, zvišani za dve odstotni točki, od datuma zapadlosti teh zneskov do celotnega plačila,
            
         
               —
            
            
               Evropski komisiji naj se naloži plačilo stroškov.